Հանրապետության հրապարակում բացօթյա առևտրով զբաղվող քաղաքացիները բողոքեցին ոստիկանության աշխատակիցների կողմից հարուցվող խոչընդոտներից, ինչին Երևանի քաղաքապետի թեկնածուն հանգամանալից անդրադարձավ՝ շեշտելով, որ իր քաղաքապետ դառնալու պարագայում փողոցային առևտուրը թույլատրվելու է՝ հաշվի առնելով, որ դրանում ներգրաված է սոցիալապես անպաշտպան և կարիքավոր խավը: Անդրադարձ կատարվեց նաև հանիրավի դատապարտված անձանց խնդիրներին, ինչի վերաբերյալ Զարուհի Փոստանջյանը նշեց, որ Սերժ Սարգսյան վարչապետից ազատվելուց հետո ինքը հայտարարել է, որ մեր ժողովրդի առաջնահերթ գործը պետք է լինի հանիրավի ազատազրկված մեր քաղաքացիների ազատումը՝ շեշտելով, որ կալանավայրերում գտնվող շուրջ 5000 կալանավորների մեծամասնությանը կարելի է ազատ արձակել՝ նրանց փոխարինելով այն բարձրաստիճան պաշտոնյաներով, որոնք գործել են ի վնաս մեր ժողովրդի ու պետականության: